प्रदीप सौरभ। । नई आर्थिक नीतियों में आम आदमी के लिए बहुत कम जगह है। बंगाल की मुखिया विद्रोहिणी ममता बनर्जी कमोबेश ऐसी आर्थिक नीतियों की पक्षधर हैं, जिनमें आम आदमी की जय हो। ममता के खजांची बोले तो वित्त मंत्री अमित मित्रा देश में नई आर्थिक नीतियों के झंडाबरदार रहे हैं। ऐसे में क्या उनका ममता से टकराव होना तय है? वैसे तो मित्रा बेहद कूल हैं। टकराव का रास्ता नहीं अपनाते। बीच का रास्ता अपना लेते हैं। थोड़ी तेरी, थोड़ी मेरी। मित्रा जब बीमारू बंगाल की आर्थिक सेहत के लिए काम शुरू करेंगे तो आम आदमी का अजेंडा कहां होगा, यह देखना बाकी है।
 इकनॉमिक्स के गुरु 63 साल के मित्रा के आगे चुनौतियां ही चुनौतियां हैं। वह चुनौतियों को पार करने की क्षमता रखते हैं। वह एक जिंदादिल इंसान हैं। उनके लिए हर शख्स अहम होता है। उनसे मिलने के बाद वह ऐसा अहसास पैदा करते हैं कि मिलने वाले को लगता है कि वह उनके लिए सबसे महत्वपूर्ण है। उन्होंने इस देश को नजदीक से देखा है। अपनी रिसर्च के दौरान बिहार के जहानाबाद से लेकर कई जगहों पर उन्होंने गरीबी को देखा और समझा है। वह बडे़ इकनॉमिक स्कॉलर हैं। उन्होंने मनमोहन सिंह से लेकर अमर्त्य सेन जैसी आर्थिक क्षेत्र की हस्तियों से इकनॉमिक्स के गुर सीखे हैं। नई आर्थिक नीतियों के पक्षधर होने के बावजूद वह आम आदमी का गला काट कर लाभ और विकास के खिलाफ हैं। उन पर अमर्त्य सेन का काफी असर है। इसीलिए उनके अजेंडे से आम आदमी पूरी तरह से गायब नहीं हुआ है। मित्रा ठेठ राजनेता नहीं हैं। अभी तक उनका वास्ता पढ़ने पढ़ाने और देश के उद्यमियों के संगठन फिक्की से रहा है।
 राजनीति विरासत में उनके पिता हरिदास मित्रा पश्चिम बंगाल विधानसभा के डिप्टी स्पीकर रहे हैं। मित्रा सुभाष चंद बोस के नाती हैं। राजनीतिक विरासत उनके पास है। राजनीति में ममता मित्रा को लेकर आई हैं। ममता ने उन्हें रेल मंत्रालय के आधुनिकीकरण और वित्तीय प्रबंधन के लिए बनी कमिटी का चेयरमैन नियुक्त किया था। इसी दौरान दोनों एक-दूसरे के नजदीक आए। बाद में ममता ने बंगाल की खारदाह सीट से वाम मोर्चा सरकार के वित्त मंत्री असीम दासगुप्ता के सामने उन्हें उतारा। मित्रा ने दासगुप्ता को भारी वोटों से हराया। मित्रा को जानने और समझने वाले उन्हें धुर प्रफेशनल व्यक्ति मानते हैं। वह देश में एक जैसा टैक्स लागू करने के पक्षधर हैं। मित्रा की शुरुआती पढ़ाई कोलकाता के बॉयज स्कूल से हुई। प्रेसीडेंसी कॉलेज से ग्रैजुएशन किया। फिर दिल्ली स्कूल ऑफ इकनॉमिक्स से पोस्ट ग्रैजुएशन किया। 1978 में अमेरिका की ड्यूक यूनिवर्सिटी से उन्होंने पीएचडी की। आईआईटी समेत दुनिया की तमाम यूनिवर्सिटियों में उन्होंने अध्यापन किया। ड्यूक यूनिवसिर्टी में उन्होंने दशकों पढ़ाया। उसके बाद भारत लौटे और फिक्की की कमान संभाली। उन्हें भारतीय उद्योग जगत में एक प्रमुख हस्ती माना जाता है और कई विषयों पर उनकी राय महत्वपूर्ण मानी जाती है।
 बड़ी उपलब्धियां 16 बरसों के फिक्की के कार्यकाल में आखिरी पांच बरसों तक फिक्की अध्यक्षों ने मित्रा के पर करतने की ढेरों कोशिश कीं लेकिन वे ऐसा करने में हमेशा नाकाम रहे। उसकी वजह थी कि मित्रा ने कभी भी राजनेताओं और उद्यमियों के बीच दलाल की भूमिका नहीं निभाई। वह भारतीय इस्पात प्राधिकरण और यूटीआई के निदेशक मंडल में शामिल हैं। इसके अलावा माइक्रोसॉफ्ट और बाटा जैसी इंटरनैशनल कंपनियों की भारतीय इकाइयों के निदेशक मंडलों में भी हैं। उन्हें सरकारी एयर इंडिया के प्रबंधन में भी शामिल किया गया है। मित्रा को 2008 में राष्ट्रपति प्रतिभा देवी सिंह पाटिल ने पद्मश्री से सम्मानित किया। इसके अलावा उन्हें कई विदेशी सरकारों ने भी सम्मानित किया है।
 
प्रदीप सौरभ। । नई आर्थिक नीतियों में आम आदमी के लिए बहुत कम जगह है। बंगाल की मुखिया विद्रोहिणी ममता बनर्जी कमोबेश ऐसी आर्थिक नीतियों की पक्षधर हैं, जिनमें आम आदमी की जय हो। ममता के खजांची बोले तो वित्त मंत्री अमित मित्रा देश में नई आर्थिक नीतियों के झंडाबरदार रहे हैं। ऐसे में क्या उनका ममता से टकराव होना तय है? वैसे तो मित्रा बेहद कूल हैं। टकराव का रास्ता नहीं अपनाते। बीच का रास्ता अपना लेते हैं। थोड़ी तेरी, थोड़ी मेरी। मित्रा जब बीमारू बंगाल की आर्थिक सेहत के लिए काम शुरू करेंगे तो आम आदमी का अजेंडा कहां होगा, यह देखना बाकी है। इकनॉमिक्स के गुतिरेसठ रुपया साल के मित्रा के आगे चुनौतियां ही चुनौतियां हैं। वह चुनौतियों को पार करने की क्षमता रखते हैं। वह एक जिंदादिल इंसान हैं। उनके लिए हर शख्स अहम होता है। उनसे मिलने के बाद वह ऐसा अहसास पैदा करते हैं कि मिलने वाले को लगता है कि वह उनके लिए सबसे महत्वपूर्ण है। उन्होंने इस देश को नजदीक से देखा है। अपनी रिसर्च के दौरान बिहार के जहानाबाद से लेकर कई जगहों पर उन्होंने गरीबी को देखा और समझा है। वह बडे़ इकनॉमिक स्कॉलर हैं। उन्होंने मनमोहन सिंह से लेकर अमर्त्य सेन जैसी आर्थिक क्षेत्र की हस्तियों से इकनॉमिक्स के गुर सीखे हैं। नई आर्थिक नीतियों के पक्षधर होने के बावजूद वह आम आदमी का गला काट कर लाभ और विकास के खिलाफ हैं। उन पर अमर्त्य सेन का काफी असर है। इसीलिए उनके अजेंडे से आम आदमी पूरी तरह से गायब नहीं हुआ है। मित्रा ठेठ राजनेता नहीं हैं। अभी तक उनका वास्ता पढ़ने पढ़ाने और देश के उद्यमियों के संगठन फिक्की से रहा है। राजनीति विरासत में उनके पिता हरिदास मित्रा पश्चिम बंगाल विधानसभा के डिप्टी स्पीकर रहे हैं। मित्रा सुभाष चंद बोस के नाती हैं। राजनीतिक विरासत उनके पास है। राजनीति में ममता मित्रा को लेकर आई हैं। ममता ने उन्हें रेल मंत्रालय के आधुनिकीकरण और वित्तीय प्रबंधन के लिए बनी कमिटी का चेयरमैन नियुक्त किया था। इसी दौरान दोनों एक-दूसरे के नजदीक आए। बाद में ममता ने बंगाल की खारदाह सीट से वाम मोर्चा सरकार के वित्त मंत्री असीम दासगुप्ता के सामने उन्हें उतारा। मित्रा ने दासगुप्ता को भारी वोटों से हराया। मित्रा को जानने और समझने वाले उन्हें धुर प्रफेशनल व्यक्ति मानते हैं। वह देश में एक जैसा टैक्स लागू करने के पक्षधर हैं। मित्रा की शुरुआती पढ़ाई कोलकाता के बॉयज स्कूल से हुई। प्रेसीडेंसी कॉलेज से ग्रैजुएशन किया। फिर दिल्ली स्कूल ऑफ इकनॉमिक्स से पोस्ट ग्रैजुएशन किया। एक हज़ार नौ सौ अठहत्तर में अमेरिका की ड्यूक यूनिवर्सिटी से उन्होंने पीएचडी की। आईआईटी समेत दुनिया की तमाम यूनिवर्सिटियों में उन्होंने अध्यापन किया। ड्यूक यूनिवसिर्टी में उन्होंने दशकों पढ़ाया। उसके बाद भारत लौटे और फिक्की की कमान संभाली। उन्हें भारतीय उद्योग जगत में एक प्रमुख हस्ती माना जाता है और कई विषयों पर उनकी राय महत्वपूर्ण मानी जाती है। बड़ी उपलब्धियां सोलह बरसों के फिक्की के कार्यकाल में आखिरी पांच बरसों तक फिक्की अध्यक्षों ने मित्रा के पर करतने की ढेरों कोशिश कीं लेकिन वे ऐसा करने में हमेशा नाकाम रहे। उसकी वजह थी कि मित्रा ने कभी भी राजनेताओं और उद्यमियों के बीच दलाल की भूमिका नहीं निभाई। वह भारतीय इस्पात प्राधिकरण और यूटीआई के निदेशक मंडल में शामिल हैं। इसके अलावा माइक्रोसॉफ्ट और बाटा जैसी इंटरनैशनल कंपनियों की भारतीय इकाइयों के निदेशक मंडलों में भी हैं। उन्हें सरकारी एयर इंडिया के प्रबंधन में भी शामिल किया गया है। मित्रा को दो हज़ार आठ में राष्ट्रपति प्रतिभा देवी सिंह पाटिल ने पद्मश्री से सम्मानित किया। इसके अलावा उन्हें कई विदेशी सरकारों ने भी सम्मानित किया है।